title: Sklep Evropskega parlamenta (EU) 2017/1704 z dne 27. aprila 2017 o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2015

text:
               29.9.2017

               SL

               Uradni list Evropske unije

               L 252/294

         SKLEP EVROPSKEGA PARLAMENTA (EU) 2017/1704
   z dne 27. aprila 2017
   o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2015 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0079/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (4), zlasti člena 33,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0105/2017),

               1.

               odobri zaključni račun Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 173.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 286, 1.11.2011, str. 1.

      (5)  UL L 328, 7.12.2013, str. 42.


title: Sklep Sveta z dne 16. decembra 2009 o dodelitvi državne pomoči s strani oblasti Republike Litve za nakup kmetijskih zemljišč v državni lasti med 1. januarjem 2010 in 31. decembrom 2013

text:
               19.12.2009

               SL

               Uradni list Evropske unije

               L 338/93

      SKLEP SVETA

   z dne 16. decembra 2009
   o dodelitvi državne pomoči s strani oblasti Republike Litve za nakup kmetijskih zemljišč v državni lasti med 1. januarjem 2010 in 31. decembrom 2013
   (2009/983/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti tretjega pododstavka člena 108(2) Pogodbe,
   ob upoštevanju zahteve vlade Republike Litve z dne 23. novembra 2009,
   ob upoštevanju naslednjega:

               (1)

               Republika Litva (v nadaljnjem besedilu: Litva) je 23. novembra 2009 Svetu predložila zahtevo za sklep v skladu s tretjim pododstavkom člena 88(2) Pogodbe o ustanovitvi Evropske skupnosti o načrtu Litve za dodelitev državne pomoči litovskim kmetom za nakup kmetijskih zemljišč v državni lasti.

               (2)

               Zaradi nezadostnih kmetijskih prihodkov je težko izboljšati neugodno strukturo površin litovskih kmetijskih gospodarstev. Leta 2009 so kmetijska gospodarstva s površino do 5 hektarjev predstavljala 52,5 % vseh kmetijskih gospodarstev.

               (3)

               V Litvi so se proizvodne cene kmetijskih proizvodov leta 2009 zaradi gospodarske in finančne krize močno znižale: v prvem četrtletju so se proizvodne cene kmetijskih proizvodov v primerjavi s prvim četrtletjem v letu 2008 znižale za 27 %, v drugem četrtletju v primerjavi z istim obdobjem v letu 2008 za 25,3 % in v tretjem četrtletju za 8 % v primerjavi s tretjim četrtletjem v letu 2008. To znižanje je še posebej prizadelo proizvodne cene poljščin: v istem referenčnem obdobju so proizvodne cene poljščin padle za 33,6 %, 35,7 % oziroma 17,9 %.

               (4)

               Konec leta 2008 in v letu 2009 so se možnosti kmetov za najemanje posojil za naložbe, kot je nakup kmetijskega zemljišča pod tržnimi pogoji, zaradi pomanjkanja lastniškega kapitala kmetov in visokih obrestnih mer kreditnih institucij na posojila za nakup kmetijskih zemljišč močno zmanjšale. Letne obrestne mere za kredite za nakup kmetijskih zemljišč so v zadnjem četrtletju leta 2008 in v letu 2009 nihale med 9,51 % in 15,99 %.

               (5)

               Državna pomoč bo dodeljena na dva različna načina: (1) tržna cena kupljenega zemljišča bo pomnožena s ponderjem (0,6 ali 0,75 za mlade kmete, če so izpolnjeni vsi pogoji, določeni v shemi pomoči); (2) kmetijska zemljišča v državni lasti se prodajo na obroke; pomoč je v tem primeru razlika med dejansko obrestno mero, ki jo plača kupec ter je najmanj 5 %, in obrestno mero banke, ki daje posojilo.

               (6)

               Državna pomoč, ki naj bi se dodelila, znaša 55 milijonov litovskih litasov (LTL) in bi morala v obdobju od leta 2010 do leta 2013 omogočiti nakup skupno 370 000 hektarjev kmetijskih zemljišč, kar bi pomenilo največ 300 hektarjev kmetijskih zemljišč na kupca. Povprečni znesek pomoči na eno gospodarstvo bi moral biti približno 11 000 LTL. Zemljišča se lahko prodajo fizičnim osebam, ki izpolnjujejo naslednje pogoje: v letu pred letom, ko so vložili zahtevek za državno pomoč, so vložili „enotni zahtevek“ v okviru sheme za pomoč na površino v skladu s členom 11 Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za kmete (1); vodijo knjigovodstvo kmetijskih gospodarstev; imajo izkušnje z dejanskim kmetovanjem in njihovo kmetijsko gospodarstvo je vpisano v register ali imajo izkušnje z dejanskim kmetovanjem in imajo diplomo s področja kmetijstva ali dokazilo o poklicnem usposabljanju na področju kmetijstva. Obdelovalne površine se lahko prodajo tudi pravnim osebam, če vsaj polovico njihovega letnega prihodka predstavlja dobiček od prodaje tržnih kmetijskih proizvodov in če lahko dokažejo ekonomsko sposobnost.

               (7)

               Kmetijska zemljišča v državni lasti se lahko prodajo na obroke, ki se odplačujejo največ 15 let; kupec začne plačevati z drugim letom in takoj plača 10 % cene, kar pa ne velja za mlade kmete, mlajše od 40 let, ki morajo plačati le 5 %. Kupec mora izpolnjevati minimalne standarde glede varstva okolja, higiene in dobrega počutja živali.

               (8)

               Za kmetijska zemljišča v državni lasti ni predviden postopek javnega razpisa; cena pa je določena v skladu z litovskim zakonom o načelih cenitve nepremičnin in podjetij, to je po oceni vsake parcele po tržni ceni. Če so kupci mladi kmetje, ki so mlajši od 40 let in zadevno površino obdelujejo že najmanj eno leto, plačilo pa takoj poravnajo v enkratnem znesku, se za tako določeno ceno uporabi ponder 0,6. Ponder 0,75 se uporabi za mlade kmete, ki so mlajši od 40 let in zadevno površino obdelujejo že najmanj eno leto ter so zemljišče kupili na obroke. Kupci kmetijskih zemljišč v državni lasti lahko namembnost zemljišča spremenijo šele po petih letih od dneva nakupa. Če je bil za ceno zemljišč uporabljen kateri od obeh ponderjev, sme kupec to nepremičnino prenesti šele po petih letih od dneva nakupa.

               (9)

               Komisija v tej fazi še ni začela nobenega postopka niti zavzela stališča o naravi in združljivosti pomoči.

               (10)

               Izjemne okoliščine torej obstajajo, kar omogoča, da se ta pomoč šteje za združljivo z notranjim trgom z odstopanjem in v obsegu, ki je nujno potreben za uspešno dokončno izvedbo reforme in za izboljšanje strukture kmetij in učinkovitosti kmetovanja v Litvi –

         SPREJEL NASLEDNJI SKLEP:
   Člen 1
   Izredna državna pomoč litovskih oblasti za posojila za nakup kmetijskih zemljišč v državni lastni, ki znaša največ 55 milijonov LTL in se dodeli med 1. januarjem 2010 in 31. decembrom 2013, se šteje za združljivo z notranjim trgom.
   Člen 2
   Ta sklep je naslovljen na Republiko Litvo.

      V Bruslju, 16. decembra 2009

            Za Svet

            Predsednik

         E. ERLANDSSON

      (1)  UL L 141, 30.4.2004, str. 18.


title: 2014/612/EU: Sklep Evropskega parlamenta z dne 3. aprila 2014 o zaključnem računu Eurojusta za proračunsko leto 2012

text:
               5.9.2014

               SL

               Uradni list Evropske unije

               L 266/290

         SKLEP EVROPSKEGA PARLAMENTA
   z dne 3. aprila 2014
   o zaključnem računu Eurojusta za proračunsko leto 2012
   (2014/612/EU)
   EVROPSKI PARLAMENT,

               —

               ob upoštevanju letnih računovodskih izkazov Eurojusta za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2012 z odgovori Eurojusta (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0186/2014),

               1.

               odobri zaključni račun Eurojusta za proračunsko leto 2012;

               2.

               naroči svojemu predsedniku, naj ta sklep posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 228.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Evropske centralne banke z dne 22. aprila 2004 o določitvi ukrepov, potrebnih za prispevek v vrednost akumuliranega lastnega kapitala Evropske centralne banke, za usklajevanje terjatev nacionalnih centralnih bank, ki so enakovredne prenesenim sredstvom deviznih rezerv, ter za sorodne finančne zadeve (ECB/2004/8)

text:
               9.6.2004

               SL

               Uradni list Evropske unije

               L 205/13

      SKLEP EVROPSKE CENTRALNE BANKE

   z dne 22. aprila 2004
   o določitvi ukrepov, potrebnih za prispevek v vrednost akumuliranega lastnega kapitala Evropske centralne banke, za usklajevanje terjatev nacionalnih centralnih bank, ki so enakovredne prenesenim sredstvom deviznih rezerv, ter za sorodne finančne zadeve
   (ECB/2004/8)
   (2004/505/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 30 Statuta,
   ob upoštevanju naslednjega:

               (1)

               Glede na pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, ter glede na to, da bodo njihove nacionalne centralne banke (NCB) 1. maja 2004 postale del Evropskega sistema centralnih bank (ESCB), se uskladijo ponderji, določeni za NCB države članic, ki so uvedle evro (v nadaljevanju: sodelujoče NCB), v kapitalskem ključu ECB (v nadaljevanju: ponderji v kapitalskem ključu oziroma kapitalski ključ), kakor je določeno v Sklepu ECB/2004/5 z dne 22. aprila 2004 o odstotnih deležih nacionalnih centralnih bank v ključu za vpis kapitala Evropske centralne banke (1).

               (2)

               Zaradi te uskladitve je treba uskladiti tudi terjatve, ki jih je ECB na podlagi člena 30.3 Statuta priznala sodelujočim NCB in ki so enakovredne prispevkom sredstev deviznih rezerv sodelujočih NCB v ECB (v nadaljevanju: terjatve).

               (3)

               Tiste sodelujoče NCB, katerih terjatve se zaradi razširitve kapitalskega ključa 1. maja 2004 povečajo, bi torej morale opraviti kompenzacijski prenos na ECB, ECB pa bi morala opraviti kompenzacijski prenos na tiste sodelujoče NCB, katerih terjatve se zaradi te razširitve zmanjšajo.

               (4)

               Od 1. maja 2004 bo najvišja možna meja zneska sredstev deviznih rezerv, ki se lahko prenese na ECB, 55 646 692 471,89 evrov.

               (5)

               V skladu s splošnimi načeli poštenosti, enake obravnave in varstva pravno utemeljenih pričakovanj, ki so podlaga Statuta, bi morale tudi tiste sodelujoče NCB, katerih sorazmerni delež v vrednosti akumuliranega lastnega kapitala se zaradi zgoraj navedenih uskladitev poveča, opraviti kompenzacijski prenos na tiste sodelujoče NCB, katerih sorazmerni delež se zmanjša.

               (6)

               Ponderji v kapitalskem ključu za vsako sodelujočo NCB do 30. aprila 2004 in po 1. maju 2004 bi morali biti izraženi kot odstotek celotnega kapitala ECB, kot ga vpišejo vse sodelujoče NCB za izračun uskladitve vrednosti deleža vsake sodelujoče NCB v vrednosti akumuliranega lastnega kapitala ECB –

         SKLENIL:
   Člen 1
   Opredelitev pojmov
   V tem sklepu:

               (a)

               „vrednost akumuliranega lastnega kapitala“ pomeni vsoto rezerv, računov vrednotenja in rezervacij ECB, enakovrednih rezervam, kakor jih izračuna ECB na 30. april 2004, plus ali minus izračunani akumulirani čisti dobiček oziroma izguba ECB od 1. januarja 2004 do 30. aprila 2004 po vključitvi nerazdeljenega prihodka ECB iz naslova evro bankovcev, ki se nateče v mesecu aprilu 2004, in ob izključitvi prihodka ECB iz naslova evro bankovcev v prvem četrtletju 2004, ki je bil že porazdeljen med NCB. Rezerve ECB in tiste rezervacije, ki so enakovredne rezervam, vključujejo, brez omejitev za splošni pomen „vrednosti akumuliranega lastnega kapitala“, splošni rezervni sklad in rezervacije, ki so enakovredne rezervam, za odhodke vrednotenja v zvezi z deviznimi tečaji in tržnimi cenami;

               (b)

               „datum prenosa“ pomeni 19. maj 2004;

               (c)

               „prihodek ECB iz naslova evro bankovcev“ pomeni isto kot izraz „prihodek ECB iz naslova evro bankovcev v obtoku“, kot je opredeljeno v členu 1(d) Sklepa ECB/2002/9 z dne 21. Novembra 2002 o porazdelitvi prihodka Evropske centralne banke iz naslova evro bankovcev v obtoku med nacionalne centralne banke sodelujočih držav članic (2).

         Člen 2
   Prispevek v rezerve in rezervacije ECB
   1.   Če se delež sodelujoče NCB v vrednosti akumuliranega lastnega kapitala zaradi povečanja njega ponderja v kapitalskem ključu 1. maja 2004 poveča, taka NCB na datum prenosa prenese na ECB znesek, določen v skladu z odstavkom 3.
   2.   Če se delež sodelujoče NCB v vrednosti akumuliranega lastnega kapitala zaradi zmanjšanja njenega ponderja v kapitalskem ključu 1. maja 2004 zmanjša, taka NCB na datum prenosa od ECB prejme znesek, določen v skladu z odstavkom 3.
   3.   Do vključno 14. maja 2004 ECB izračuna in vsaki sodelujoči NCB potrdi bodisi znesek, ki naj ga ta NCB prenese na ECB, kadar se uporablja odstavek 1, bodisi znesek, ki ga ta NCB prejme od ECB, kadar se uporablja odstavek 2. Ob upoštevanju zaokroževanja se vsak preneseni ali prejeti znesek izračuna tako, da se vrednost akumuliranega lastnega kapitala pomnoži z absolutno razliko med ponderjem v kapitalskem ključu za vsako sodelujočo NCB na 30. april 2004 in njenim ponderjem v kapitalskem ključu po 1. maju 2004, rezultat pa se deli s 100.
   4.   Vsak znesek, opisan v odstavku 3, zapade v evrih dne 1. maja 2004, vendar se dejansko prenese na datum prenosa.
   5.   Na datum prenosa sodelujoča NCB ali ECB, ki mora prenesti znesek iz odstavka 1 ali odstavka 2, ločeno prenese tudi obresti, ki se v obdobju od 1. maja 2004 do datuma prenosa natečejo od posameznih zneskov, ki jih dolgujejo sodelujoče NCB in ECB. Prenosniki in prejemniki teh obresti so isti kakor prenosniki in prejemniki zneskov, na katere se obresti natečejo.
   6.   Če je vrednost akumuliranega lastnega kapitala nižja od nič, se zneski, ki jih je treba prenesti ali prejeti na podlagi odstavka 3 in odstavka 5, poravnajo v nasprotnih smereh od smeri, ki so navedene v odstavku 3 in odstavku 5.
   Člen 3
   Uskladitev terjatev, ki so enakovredne prenesenim sredstvom deviznih rezerv
   1.   Terjatve sodelujočih NCB se uskladijo 1. maja 2004 v skladu z njihovimi usklajenimi ponderji v kapitalskem ključu. Vrednost terjatev sodelujočih NCB po 1. maju 2004 je navedena v tretjem stolpcu preglednice v prilogi k temu sklepu.
   2.   Šteje se, da vsaka sodelujoča NCB na podlagi te določbe in brez nadaljnjih formalnosti ali dejanj 1. maja 2004 prenese ali prejme absolutno vrednost terjatve (v evrih), ki je navedena poleg njenega imena v četrtem stolpcu preglednice v prilogi k temu sklepu, pri čemer se „–“ nanaša na terjatev, ki jo NCB prenese na ECB, in „+“ na terjatev, ki jo ECB prenese na NCB.
   3.   3. maja 2004 vsaka sodelujoča NCB bodisi prenese bodisi prejme absolutno vrednost zneska (v evrih), ki je naveden poleg njenega imena v četrtem stolpcu preglednice v prilogi k temu sklepu, pri čemer se „+“ nanaša na znesek, ki ga NCB prenese na ECB, in „–“ na znesek, ki ga ECB prenese na NCB.
   4.   3. maja 2004 ECB in sodelujoče NCB, ki so zavezane prenesti zneske iz odstavka 3, ločeno prenesejo tudi obresti, ki se v obdobju od 1. maja 2004 do 3. maja 2004 natečejo od posameznih zneskov, ki jih dolgujejo ECB in takšne NCB. Prenosniki in prejemniki teh obresti so isti kakor prenosniki in prejemniki zneskov, na katere se obresti natečejo.
   Člen 4
   Sorodne finančne zadeve
   1.   Z odstopanjem od tretjega pododstavka člena 2(1) Sklepa ECB/2001/16 z dne 6. decembra 2001 o razporeditvi denarnega prihodka nacionalnih centralnih bank sodelujočih držav članic za poslovno leto 2003 (3), se saldi znotraj Evrosistema iz naslova evro bankovcev v obtoku za obdobje od 1. maja 2004 do 31. maja 2004 izračunajo na podlagi razširjenega kapitalskega ključa, ki se uporablja po 1. maja 2004 in se uporabi na salde iz naslova skupne količine evro bankovcev v obtoku na 30. april 2004. Povprečna stopnja donosa, kakor je opisana v členu 3(3) Sklepa ECB/2001/16, se izračuna ločeno za obdobje od 1. januarja 2004 do 30. aprila 2004 in za obdobje od 1. maja 2004 do 31. decembra 2004. Za obdobje od 1. maja 2004 do 31. decembra 2004 se kompenzacijski zneski in računovodske vknjižbe za izenačitev teh zneskov, kakor je opisano v členu 4(3) Sklepa ECB/2001/16, vpisujejo v poslovne knjige vsake NCB z datumom valute 1. maj 2004. Z odstopanjem od tretjega stavka člena 5(1) Sklepa ECB/2001/16 ECB obvesti NCB na štiri mesece o zneskih kumulativnega denarnega prihodka za obdobje od 1. januarja do 30. aprila 2004 in na dva meseca za obdobje od 1. maja 2004 do 30. junija 2004.
   2.   Za obdobje od 1. januarja 2004 do 30. aprila 2004 se združeni denarni prihodek NCB, obrestovanje terjatev NCB, ki so enakovredne sredstvom deviznih rezerv, prenesenim na ECB, in obrestovanje saldov znotraj Evrosistema iz naslova evro bankovcev v obtoku razporedijo in porazdelijo v skladu s ponderji v kapitalskem ključu, ki se uporabljajo 30. aprila 2004. Prihodek ECB iz naslova evro bankovcev za prvo četrtletje 2004 se razporedi v skladu s ponderji v kapitalskem ključu, ki se uporabljajo30. aprila 2004, in za drugo četrtletje 2004 v skladu s ponderji v kapitalskem ključu, ki se uporabljajo po 1. maja 2004.
   3.   Čisti dobiček oziroma izguba ECB za poslovno leto 2004 se razporedi na podlagi ponderjev v kapitalskem ključu, ki se uporabljajo po 1. maja 2004.
   4.   Če ob koncu leta 2004 ECB izračuna, da je verjetno, da bo v poslovnem letu 2004 imela skupno izgubo, ali če je možni čisti dobiček nižji od zneska prihodka ECB iz naslova evro bankovcev, ustvarjenega med letom, ECB obdrži prihodek ECB iz naslov evro bankovcev za četrto četrtletje 2004. Odvisno od velikosti ocenjene izgube ECB zahteva tudi vračilo dela ali vseh začasnih razdelitev prihodka ECB iz naslova evro bankovcev, ustvarjenega v tretjem, drugem in prvem četrtletju 2004, v tem vrstnem redu, dokler izguba ni pokrita. V primeru, da ima ECB v poslovnem letu 2004 izgubo in prihodek ECB iz naslova evro bankovcev, ustvarjen v poslovnem letu 2004, ne zadošča za pokritje take izgube, ECB pokrije izgubo iz:

               (a)

               sredstev, sproščenih iz splošnega rezervnega sklada ECB;

               (b)

               združenega denarnega prihodka NCB od 1. maja 2004 do 31. decembra 2004, na podlagi sklepa Sveta ECB po členu 33 Statuta;

               (c)

               združenega denarnega prihodka NCB od 1. januarja 2004 do 30. aprila 2004, na podlagi sklepa Sveta ECB po členu 33 Statuta.

         5.   Če je na podlagi odstavka 4 treba vrniti kateri koli del razdeljenega prihodka ECB iz naslova evro bankovcev za prvo četrtletje 2004 in če je združeni denarni prihodek NCB od 1. januarja 2004 do 30. aprila 2004 treba prenesti nazaj na ECB, se poleg plačil iz členov 2 in 3 opravijo tudi kompenzacijska plačila. Vsaka sodelujoča NCB, katere ponder v kapitalskem ključu se 1. maja 2004 poveča, opravi tako plačilo ECB in ECB opravi tako plačilo vsaki sodelujoči NCB, katere ponder v kapitalskem ključu se 1. maja 2004 zmanjša. Znesek kompenzacijskih plačil se izračuna takole. Celotni prihodek ECB iz naslova evro bankovcev za prvo četrtletje 2004, ki ga je treba vrniti, se pomnoži z absolutno razliko med ponderjem v kapitalskem ključu za sodelujočo NCB na 30. april 2004 in njenim ponderjem v kapitalskem ključu na 31. december 2004, rezultat pa se deli s 100. Celotni denarni prihodek za obdobje od 1. januarja 2004 do 30. aprila 2004, ki ga je treba prenesti nazaj, se pomnoži z absolutno razliko med ponderjem v kapitalskem ključu za sodelujočo NCB na 30. april 2004 in njenim ponderjem v kapitalskem ključu na 31. december 2004, rezultat pa se deli s 100. Na kompenzacijska plačila, ki se nanašajo na združeni denarni prihodek NCB, se natečejo obresti od 1. januarja 2005 do datuma izvršitve teh plačil.
   6.   Dodatna kompenzacijska plačila, ki se nanašajo na prihodek ECB iz naslova evro bankovcev, kakor je opisano v odstavku 5, se plačajo 4. januarja 2005. Dodatna kompenzacijska plačila, ki se nanašajo na združeni denarni prihodek ECB, kakor je opisano v odstavku 5, ter na ta plačila natečene obresti, se plačajo drugi delovni dan po drugi seji Sveta ECB v marcu 2005.
   Člen 5
   Splošne določbe
   1.   Natečene obresti iz odstavka 5 člena 2, odstavka 4 člena 3 in odstavka 5 člena 4 se izračunajo dnevno z uporabo metode dejanskega števila dni/360 dni, po stopnji, enaki mejni obrestni meri, ki jo uporabi ESCB v svoji zadnji operaciji glavnega refinanciranja.
   2.   Vsak prenos v skladu z odstavki 1, 2 in 5 člena 2, odstavkoma 3 in 4 člena 3 in odstavkoma 5 in 6 člena 4 se izvede ločeno prek transevropskega sistema bruto poravnave v realnem času (TARGET).
   3.   ECB in sodelujoče NCB, ki so zavezane izvesti prenose iz odstavka 2, dajo ob pravem času potrebna navodila za pravilno in pravočasno izvedbo teh prenosov.
   Člen 6
   Končna določba
   Ta sklep začne veljati 23. aprila 2004.

      V Frankfurtu na Majni, 22. aprila 2004

            Predsednik ECB

         Jean-Claude TRICHET

      (1)  Glej stran  5 tega Uradnega lista.

      (2)  UL L 323, 28.11.2002, str. 49.

      (3)  UL L 337, 20.12.2001, str. 55. Sklep, kakor je bil spremenjen s Sklepom ECB/2003/22 (UL L 9, 15.1.2004, str. 39).


title: 2010/362/: Sklep predstavnikov vlad držav članic Evropske unije z dne 23. junija 2010 o imenovanju sodnikov Splošnega sodišča

text:
               30.6.2010

               SL

               Uradni list Evropske unije

               L 163/41

         SKLEP PREDSTAVNIKOV VLAD DRŽAV ČLANIC EVROPSKE UNIJE
   z dne 23. junija 2010
   o imenovanju sodnikov Splošnega sodišča
   (2010/362/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji, zlasti njenega člena 19,
   ob upoštevanju Pogodbe o delovanju Evropske unije, zlasti njenih členov 254 in 255,
   ob upoštevanju naslednjega:

               (1)

               Mandati sodnikov in sodnic Splošnega sodišča Josefa AZIZIJA, Valeriuja CIUCE, Otta CZÚCZA, Franklina DEHOUSSA, Stena FRIMODTA NIELSENA, Marca JAEGRA, Küllike JÜRIMÄE, Heikkija KANNINENA, Eugénie MARTINS DE NAZARÉ RIBEIRO, Arjena W. H. MEIJA, Savvasa S. PAPASAVVASA, Juraja SCHWARCZA, Mihalisa VILARASA in Irene WISZNIEWSKE - BIAŁECKE se iztečejo 31. avgusta 2010.

               (2)

               Vlade držav članic so predlagale obnovitev mandata sodnikov in sodnic Splošnega sodišča Josefa AZIZIJA, Otta CZÚCZA, Franklina DEHOUSSA, Stena FRIMODTA NIELSENA, Marca JAEGRA, Küllike JÜRIMÄE, Heikkija KANNINENA, Eugénie MARTINS DE NAZARÉ RIBEIRO, Savvasa S. PAPASAVVASA, Juraja SCHWARCZA in Irene WISZNIEWSKE - BIAŁECKE. Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti enajstih navedenih sodnikov za opravljanje nalog sodnikov Splošnega sodišča. Naknadno je bila kandidatura Otta CZÚCZA umaknjena.

               (3)

               Zato je treba deset članov Splošnega sodišča imenovati za obdobje od 1. septembra 2010 do 31. avgusta 2016; na preostala štiri mesta bodo sodniki imenovani naknadno –

         SPREJELI NASLEDNJI SKLEP:
   Člen 1
   Za obdobje od 1. septembra 2010 do 31. avgusta 2016 se za sodnike ali sodnice Splošnega sodišča imenujejo:

               g. Josef AZIZI

               g. Franklin DEHOUSSE

               g. Sten FRIMODT NIELSEN

               g. Marc JAEGER

               ga. Küllike JÜRIMÄE

               g. Heikki KANNINEN

               ga. Eugénia MARTINS DE NAZARÉ RIBEIRO

               g. Savvas S. PAPASAVVAS

               g. Juraj SCHWARCZ

               ga. Irena WISZNIEWSKA - BIAŁECKA

         Člen 2
   Ta sklep začne veljati na dan po objavi v Uradnem listu Evropske unije.

      V Bruslju, 23. junija 2010

            Predsednik

         C. BASTARRECHE SAGÜÉS